Τροποποίηση Δικαιωμάτων Χρήσης Ραδιοσυχνοτήτων στη Σταθερή Υπηρεσία
Αίτηση για την Τροποποίηση Δικαιώματος Χρήσης Ραδιοσυχνοτήτων
Η κατά περίπτωση αίτηση υποβάλλεται ψηφιακά μέσω της ενιαίας ψηφιακής πύλης της δημόσιας διοίκησης (ΕΨΠ-gov.gr). Ειδικότερα, στην περίπτωση που χρειάζεται να αλλάξουν οι συντεταγμένες θέσης ενός σταθμού στον οποίο υπάρχει αδειοδοτημένη κατασκευή κεραίας, η τροποποίηση συντεταγμένων γίνεται με την υποβολή Δήλωσης / Αίτησης τροποποίησης κατασκευής κεραίας, μέσω του ΣΗΛΥΑ https://silia.eett.gr/ Το αποτέλεσμα της διαδικασίας δημιουργεί νέα αίτηση στο Σύστημα διαχείρισης Φάσματος, χωρίς την παρέμβαση του αιτούντα. Οποιαδήποτε άλλη αίτηση τροποποίησης, είτε αφορά τροποποίηση συντεταγμένων είτε τεχνικών χαρακτηριστικών, υποβάλλεται μέσω του Συστήματος Διαχείρισης Φάσματος (ΣΔΦ) https://myspectra.eett.gr/. Η αίτηση τροποποίησης μπορεί να κατατεθεί έως 60 ημέρες πριν τη λήξη του δικαιώματος. Οι αιτούντες έχουν τη δυνατότητα προσωρινής αποθήκευσης και επεξεργασίας των αιτημάτων τους μέχρι την οριστική υποβολή τους, τόσο στο ΣΗΛΥΑ όσο και στο ΣΔΦ.
Ο αιτών θα πρέπει να είναι εγγεγραμμένος χρήστης στο Σύστημα Διαχείρισης Φάσματος (ΣΔΦ) της Εθνικής Επιτροπής Τηλεπικοινωνιών και Ταχυδρομείων, όπως περιγράφεται στο άρθρο 4 και το Παράρτημα Ι της Απόφασης 1075/5/07-07-2023 της ΕΕΤΤ. Οδηγίες χρήσεις και ενημερωτικά βίντεο για την εγγραφή στο Σύστημα Διαχείρισης Φάσματος μπορείτε να βρείτε ιστότοπο της ΕΕΤΤ, στον σύνδεσμο που ακολουθεί
Ο αιτών θα πρέπει να είναι εγγεγραμμένος χρήστης ΣΗΛΥΑ, στέλνοντας email στο info@eett.gr.
Στην περίπτωση που ο αιτών δεν είναι συνεπής ως προς τις υποχρεώσεις του σχετικά με την καταβολή τελών χρήσης ραδιοφάσματος, δεν γίνεται δυνατή η υποβολή της αίτησης.
Ο Δηλών πρέπει να έχει τις απαραίτητες άδειες και εγκρίσεις για την εγκατάσταση και λειτουργία της Κατασκευής Κεραίας, εφόσον αυτή είναι εγκατεστημένη στον σταθμό βάσης ο οποίος σχετίζεται με το δικαίωμα χρήσης τα στοιχεία του οποίου επιθυμεί να τροποποιήσει ή επικαιροποιήσει.
Ο Δηλών πρέπει να έχει τουλάχιστον ένα δικαίωμα χρήσης ραδιοφάσματος που επιθυμεί να τροποποιήσει.
Η διαδικασία αφορά την τροποποίηση δικαιώματος χρήσης ραδιοσυχνοτήτων στη σταθερή υπηρεσία, κατά τα οριζόμενα στο άρθρο 13 του Κανονισμού Χρήσης και Χορήγησης Ραδιοφάσματος της ΕΕΤΤ (Β΄ 4313/06-07-2023). Η σταθερή υπηρεσία σχετίζεται με την επικοινωνία μεταξύ δύο ή περισσότερων σταθμών ραδιοεπικοινωνίας που βρίσκονται σε σταθερή θέση. Για την εξέταση της αίτησης τροποποίησης πρέπει να πληρούνται οι προϋποθέσεις που ισχύουν για τη χορήγηση νέου δικαιώματος.
Για κάθε αιτούµενη Εκχώρηση ή Τροποποίηση στο Σύστημα Διαχείρισης Φάσματος, καταβάλλεται µε την αίτηση Εκχώρησης ή Τροποποίησης τέλος Εκχώρησης ίσο µε 115 ΕΥΡΩ, ανά συχνότητα εκπομπής, που αναλογεί στο κόστος εξέτασης-µελέτης της εκχώρησης, σύμφωνα με την απόφαση της ΕΕΤΤ 276/49/2003. Η υποβολή στο ΣΗΛΥΑ αιτήματος χορήγησης ή τροποποίησης άδειας κατασκευής κεραίας θα πρέπει να συνοδεύεται από καταβολή σε τραπεζικό λογαριασμό της ΕΕΤΤ Διοικητικού Τέλους ύψους 120 ευρώ, σύμφωνα με την απόφαση της ΕΕΤΤ 919/26/2019 και ειδικότερα το Άρθρο 11. Στην περίπτωση που η απόσταση ανάμεσα στις αρχικές και τελικές συντεταγμένες θέσης του Σταθμού είναι έως 40μ, δεν απαιτείται καταβολή τελών, σύμφωνα με την παρ. 8γ του άρθρου 13 του Κανονισμού Χρήσης Ραδιοφάσματος. Ενδεικτικά, το κόστος τροποποίησης δικαιώματος χρήσης μπορεί να κυμαίνεται από 0 ευρώ, στην περίπτωση που υπάρχει τροποποίηση συντεταγμένων έως 40 μέτρα χωρίς άδεια κατασκευής κεραίας, έως 120 ευρώ συν 115 ανά ζεύξη, στην περίπτωση που στον σταθμό υπάρχει άδεια κατασκευής κεραίας και μικροκυματικές ζεύξεις. Στο μέγιστο κόστος της διαδικασίας έχει συμπληρωθεί ενδεικτικά το κόστος τροποποίησης συντεταγμένων σε σταθμό βάσης με άδεια κατασκευής κεραίας και μία μικροκυματική ζεύξη.
Άδεια Λειτουργίας ραδιοφωνικού ή τηλεοπτικού σταθμού
Υπεύθυνη Δήλωση, σύμφωνα με την οποία η επιχείρηση που εκπροσωπεί έχει λάβει γνώση των υποχρεώσεών της, κατά την ισχύουσα νομοθεσία, προκειμένου να χρησιμοποιήσει, στους σταθμούς του ραδιοηλεκτρικού δικτύου, εξοπλισμό ο οποίος συμμορφώνεται προς την Οδηγία 2014/53/ΕΕ (ΕΕ L153 σ62) και το π.δ. 98/2017 (Α’ 139).
Κωδικοί πρόσβασης στο Σύστημα Διαχείρισης Φάσματος (ΣΔΦ) της ΕΕΤΤ, Κωδικός χρήστη στην πλατφόρμα ΣΗΛΥΑ
Στην περίπτωση αίτησης από ραδιοφωνικό ή τηλεοπτικό σταθμό, απαιτείται η άδεια λειτουργίας του σταθμού ή ελλείψει αυτής, βεβαίωση νόμιμης λειτουργίας του σταθμού από την αρμόδια Αρχή.
Στην περίπτωση που ο αιτών δεν απαιτείται να είναι εγγεγραμμένος στο Μητρώο Παρόχων Δικτύων και Υπηρεσιών Ηλεκτρονικών Επικοινωνιών της ΕΕΤΤ, απαιτείται Υπεύθυνη Δήλωση σύμφωνα με την παράγραφο 14 του άρθρου 22 του Κανονισμού Χρήσης και Χορήγησης Ραδιοφάσματος της ΕΕΤΤ (ΦΕΚ 4313/Β/06-07-2023).
Για τις περιπτώσεις προσωρινών δικαιωμάτων χρήσης ραδιοφάσματος για σκοπούς ερευνητικούς, πειραματικούς απαιτούνται σχετικές βεβαιώσεις και υπεύθυνες δηλώσεις για τη διαπίστωση της υπαγωγής του αιτήματος στους ανωτέρω σκοπούς σύμφωνα με την παρ. 18 του άρθρου 7 του Κανονισμού Χρήσης και Χορήγησης Ραδιοφάσματος της ΕΕΤΤ (ΦΕΚ 4313/Β/06-07-2023).
Αίτηση για Τροποποίηση Δικαιωμάτων Χρήσης Ραδιοσυχνοτήτων στη Σταθερή Υπηρεσία
Η αίτηση τροποποίησης δεν μπορεί να παρατείνει τη διάρκεια ισχύος του αρχικού δικαιώματος και μπορεί να κατατεθεί έως εξήντα (60) ημέρες πριν τη λήξη του δικαιώματος. Όλες οι αιτήσεις οι σχετιζόμενες με δικαιώματα χρήσης ραδιοφάσματος υποβάλλονται ηλεκτρονικά μέσω της Διαδικτυακής Πύλης του Συστήματος Διαχείρισης Φάσματος (ΣΔΦ), με την εξαίρεση της τροποποίησης συντεταγμένων σταθμού στον οποίον υπάρχει αδειοδοτημένη κατασκευή κεραίας. Στην περίπτωση αυτή, η αίτηση γίνεται μέσω του ΣΗΛΥΑ. Ο χρόνος διεκπεραίωσης της αίτησης καθορίζεται στην παρ. 5 του άρθρου 7 του Κανονισμού Χρήσης και Χορήγησης Δικαιωμάτων Χρήσης Ραδιοφάσματος (ΦΕΚ 4313/Β/06-07-2023) και είναι έξι (6) εβδομάδες από την ημερομηνία συγκέντρωσης του συνόλου των απαιτούμενων δικαιολογητικών. Για τα δικαιώματα χρήσης ραδιοφάσματος, καταβάλλονται τέλη για κάθε έτος που το δικαίωμα βρίσκεται σε ισχύ, ανεξαρτήτως χρήσης ή μη, της ραδιοσυχνότητας. Τα τέλη διαμορφώνονται σύμφωνα με τον Κανονισμό καθορισμού τελών εκχώρησης και χρήσης φάσματος ραδιοσυχνοτήτων.
Ψηφιακή Διακυβέρνηση (Ενσωμάτωση στην Ελληνική Νομοθεσία της Οδηγίας (ΕΕ) 2016/2102 και της Οδηγίας (ΕΕ) 2019/1024) - Ηλεκτρονικές Επικοινωνίες (Ενσωμάτωση στο Ελληνικό Δίκαιο της Οδηγίας (ΕΕ) 2018/1972) και άλλες διατάξεις.
Έγκριση Εθνικού Κανονισμού Κατανομής Ζωνών Συχνοτήτων (ΕΚΚΖΣ)
Κανονισμός Λειτουργίας του Συστήματος Διαχείρισης Φάσματος (ΣΔΦ) της Εθνικής Επιτροπής Τηλεπικοινωνιών και Ταχυδρομείων.
Κανονισμός Καθορισμού των Τελών Χρήσης του Φάσματος και των Τελών Εκχώρησης Ραδιοσυχνοτήτων
Τροποποίηση όρων δικαιώματος Χρήσης Ραδιοφάσματος
Κατά της Απόφασης χωρεί αίτηση θεραπείας, κατά το άρθρο 24 του ν. 2690/1999, από τη διοικητική αρχή η οποία εξέδωσε την πράξη, την ανάκληση ή την τροποποίησή της. Η διοικητική αρχή στην οποία υποβάλλεται η σχετική αίτηση οφείλει να γνωστοποιήσει στον ενδιαφερόμενο την απόφασή της για την αίτηση αυτή το αργότερο μέσα σε τριάντα (30) ημέρες, εκτός αν από ειδικές διατάξεις προβλέπεται διαφορετική προθεσμία. Επίσης κατά της Απόφασης χωρεί αίτηση ακύρωσης που ασκείται ενώπιων του Διοικητικού Εφετείου Αθηνών, σύμφωνα με το άρθρο 139 του ν.4727/2020.
Ο ενδιαφερόμενος υποβάλει ηλεκτρονικά κατά περίπτωση αίτημα ή δήλωση για τροποποίηση συντεταγμένων σχετικής άδειας. Μέσω του ΣΗΛΥΑ το αίτημα προωθείται στις αρμόδιες υπηρεσίες. Η αίτηση παραλαμβάνεται και διεκπεραιώνεται από κάθε φορέα σύμφωνα με τις αρμοδιότητές του.
Η αίτηση έχει προωθηθεί ταυτόχρονα στις επιμέρους αρμόδιες υπηρεσίες, οι οποίες την επεξεργάζονται παράλληλα και επιστρέφουν το αποτέλεσμα της επεξεργασίας τους. Ο αιτών δέχεται μέσω Σ.ΗΛ.Υ.Α. τις εγκριτικές ή μη αποφάσεις/γνωμοδοτήσεις των επιμέρους φορέων και προωθεί την αίτηση στην ΕΕΤΤ. Με την ολοκλήρωση της διαδικασίας δημιουργείται χωρίς τη μεσολάβηση του αιτούντα αίτημα στο Σύστημα Διαχείρισης Φάσματος με τις νέες συντεταγμένες.
Το αίτημα εξετάζεται από τον αρμόδιο υπάλληλο και εφόσον συντρέχουν οι απαραίτητες προϋποθέσεις, γίνεται δεκτό. Το Εθνικό Μητρώο Ραδιοσυχνοτήτων ενημερώνεται με τις νέες συντεταγμένες.
Μετά την οριστική υποβολή του αιτήματος στο Σύστημα Διαχείρισης Φάσματος (ΣΔΦ) , το αίτημα δρομολογείται στην ΕΕΤΤ και γίνεται οριστική χρέωση των τελών εκχώρησης που αντιστοιχούν στο αίτημα, το οποίο εξετάζεται ως προς την πληρότητα των δικαιολογητικών που έχουν υποβληθεί.
Διενεργούνται τεχνικές μελέτες που λαμβάνουν υπόψη τα στοιχεία που παρέχονται στην αίτηση και τα στοιχεία που τηρούνται στο Εθνικό Μητρώο Ραδιοσυχνοτήτων, ιδίως αναφορικά με την ανάλυση απόδοσης ραδιοζεύξεων, τον υπολογισμό της περιοχής ραδιοκάλυψης σταθμών ραδιοεπικοινωνίας και την ανάλυση παρεμβολών για σταθμούς ραδιοεπικοινωνιών ίδιας ή διαφορετικών υπηρεσιών. Σκοπός είναι να να διασφαλιστεί η διαθεσιμότητα και ομαλή λειτουργία των αιτούμενων συχνοτήτων με τα υπόλοιπα δίκτυα.
Η αίτηση δύναται να απορριφθεί όταν συντρέχουν κάποιοι από τους λόγους που αναφέρονται στο άρθρο 7 παρ. 7 της απόφασης της ΕΕΤΤ 1075/2/2023 και δεν έχει βρεθεί εναλλακτική λύση με τον αιτούντα.
Μέσω του Συστήματος Διαχείρισης Φάσματος εκδίδεται ψηφιακή διοικητική πράξη απόρριψης αιτήματος Χορήγησης Δικαιώματος Χρήσης Ραδιοσυχνοτήτων.
Το αίτημα γίνεται δεκτό και ενημερώνεται το Εθνικό Μητρώο Ραδιοσυχνοτήτων.
Μέσω του Συστήματος Διαχείρισης Φάσματος εκδίδεται ψηφιακή διοικητική πράξη Τροποποίησης Δικαιώματος Χρήσης Ραδιοσυχνοτήτων.
Η ΕΕΤΤ εξασφαλίζει την ορθολογική, ασφαλή και αποτελεσματική χρήση του ραδιοφάσματος. Για τον λόγο αυτό δεν δεσμεύεται από συγκεκριμένες τιμές των τεχνικών χαρακτηριστικών τα οποία τυχόν περιέχονται στην αίτηση χορήγησης του δικαιώματος, ενώ δύναται να προσδιορίζει διαφορετικούς όρους οι οποίοι ενδεικτικά μπορεί να αφορούν την ισχύ εκπομπής, την πόλωση των κεραιών ή τις συχνότητες εκπομπής/λήψης.
Μετά την επιλογή διαφορετικών τεχνικών χαρακτηριστικών από εκείνα που είχε αρχικά ζητήσει ο αιτών, γίνεται αποδοχή της αίτησης και ενημερώνεται σχετικά το Εθνικό Μητρώο Ραδιοσυχνοτήτων.
Μέσω του Συστήματος Διαχείρισης Φάσματος, υπολογίζονται τα τέλη χρήσης του εκχωρηθέντος ραδιοφάσματος και ενημερώνεται το πληροφοριακό σύστημα των οικονομικών υπηρεσιών της ΕΕΤΤ, προκειμένου να εκδοθούν τα κατάλληλα σχετικά παραστατικά. Ο αιτών ενημερώνεται σχετικά με ηλεκτρονικό ή φυσικό ταχυδρομείο.
Η αρνητική Γνωμάτευση οποιουδήποτε αρμόδιου φορέα έχει σαν αποτέλεσμα την λήξη της διαδικασίας αδειοδότησης. Οι αρμόδιες υπηρεσίες υποχρεούνται, μέσα σε τρεις (3) μήνες από την ολοκλήρωση της ηλεκτρονικής υποβολής των ανωτέρω αιτήσεων και μελετών, να ελέγχουν τα δικαιολογητικά και να ενημερώνουν το ΣΗΛΥΑ αναφορικά με: α) την έκδοση των διοικητικών πράξεων εγκρίσεων, β) τη διαπίστωση τυπικών ελλείψεων ή λαθών στις κατατεθειμένες αιτήσεις/μελέτες, προκειμένου οι ανωτέρω ελλείψεις ή λάθη να συμπληρωθούν ή να διορθωθούν από τους αιτούντες μέσα σε προθεσμία που τάσσεται ειδικά για τον σκοπό αυτόν, γ) την αιτιολογημένη απόρριψη των αιτήσεων/μελετών που έχουν υποβληθεί.
Κατά την ολοκλήρωση του βήματος, δύναται να εκδοθεί διοικητική πράξη και ενημερώνεται το μητρώο κεραιών ΣΗΛΥΑ καθώς και ο ιστότοπος keraies.eett.gr
Σε περίπτωση που παρατηρηθούν ελλείψεις, η αίτηση επιστρέφεται μέσω του Συστήματος Διαχείρισης Φάσματος (ΣΔΦ) στον αιτούντα για συμπλήρωση. Ο αιτών ενημερώνεται μέσω του ΣΔΦ για το εκτιμώμενο ύψος των τελών χρήσης του ραδιοφάσματος που συνεπάγεται το αίτημα.
Ο αιτών ενημερώνεται για την έκδοση της διοικητικής πράξης μέσω ηλεκτρονικού ταχυδρομείου και του Συστήματος Διαχείρισης Φάσματος.
Κατά την διενέργεια των τεχνικών μελετών, ενδέχεται να επιλεγούν από την ΕΕΤΤ εναλλακτικά τεχνικά χαρακτηριστικά λειτουργίας των σταθμών ραδιοεπικοινωνίας με στόχο την αποφυγή επιζήμιων παρεμβολών και την διασφάλιση της αποδοτικής χρήσης του ραδιοφάσματος. Ο αιτών ενημερώνεται για τις επικείμενες αλλαγές στα τεχνικά στοιχεία μέσω ηλεκτρονικού ταχυδρομείου και του Συστήματος Διαχείρισης Φάσματος και καλείται να τις αποδεχτεί ή να ζητήσει εναλλακτική λύση.
Παραλαβή αίτησης ή δήλωσης για τροποποίηση συντεταγμένων από το ΣΗΛΥΑ και προώθηση σε αρμόδιες αρχές (όταν υπάρχει αδειοδοτημένη κατασκευή κεραίας)
Διεκπεραίωση αίτησης τροποποίησης από το ΣΗΛΥΑ και δημιουργία σχετικής αίτησης στο ΣΔΦ
Παραλαβή αίτησης για τροποποίηση συντεταγμένων από το ΣΔΦ και έλεγχος πληρότητάς της
Εξέταση αιτήματος και ενημέρωση του Εθνικού Μητρώου Ραδιοσυχνοτήτων
Παραλαβή αίτησης για τροποποίηση συντεταγμένων από το ΣΔΦ και έλεγχος πληρότητάς της (όταν ΔΕΝ υπάρχει αδειοδοτημένη κατασκευή κεραίας)
Παραλαβή αίτησης για τροποποίηση τεχνικών χαρακτηριστικών από το ΣΔΦ και έλεγχος πληρότητάς της
Διενέργεια Τεχνικής Μελέτης διαθεσιμότητας και παρεμβολών
Απόρριψη αιτήματος και ενημέρωση Εθνικού Μητρώου Ραδιοσυχνοτήτων
Αποδοχή αιτήματος και ενημέρωση του Εθνικού Μητρώου Ραδιοσυχνοτήτων
Έκδοση Απόφασης Τροποποίησης Δικαιώματος Χρήσης Ραδιοσυχνοτήτων
Μεταβολή τεχνικών χαρακτηριστικών αιτήματος
Υπολογισμός τελών χρήσης και ενημέρωση αιτούντα
Οδηγίες χρήσεις και ενημερωτικά βίντεο για την εγγραφή στο Σύστημα Διαχείρισης Φάσματος
Αδειοδότηση συχνοτήτων στην σταθερή υπηρεσία